44 दिव्यांग दिनभर भूखे प्यासे करते रहे इंतजार
ग्वालियर डीबी स्टार
सिविल सर्जन की बोगस प्लानिंग के चलते गत मंगलवार को 44 दिव्यांगों को यातना झेलनी पड़ी। ग्वालियर के अलावा आसपास के गांव से आए दिव्यांग नौ घंटे तक सर्टिफिकेट के इंतजार में जिला विकलांग एवं पुनर्वास केंद्र में परेशान होते रहे। सिविल सर्जन डॉ. डीडी शर्मा ने मेडिकल बोर्ड का चेयरमैन डॉ. एमके सक्सेना को बनाया। डॉ. सक्सेना दोपहर ढाई बजे केंद्र पहुंचे, लेकिन लेकिन क्लास टू अफसर होने के कारण उन्होंने सर्टिफिकेट बनाने से इनकार कर दिया। जब तक विकलांगों का चेकअप बोर्ड के डॉक्टर कर चुके थे।
दोपहर ढाई बजे केंद्र प्रभारी एसएन अवस्थी चेयरमैन की व्यवस्था करने की बात कह कर केंद्र से निकले, लेकिन शाम छह बजे तक वापस नहीं आए। इस दौरान दिव्यांगों ने सीएम हेल्पलाइन में भी मामले की शिकायत की। शाम छह बजे सिविल सर्जन से बात हो पाई। तब कहीं जाकर सिविल सर्जन ने डॉ. एके सक्सेना को साइन करने के लिए अधिकृत किया और शाम 6.35 बजे से सर्टिफिकेट बनना शुरू हुए। दिव्यांगों की शिकायत पर डीबी स्टार टीम मंगलवार शाम चार बजे जिला विकलांग एवं पुनर्वास केंद्र पहुंची, तो पाया कि चेकअप कराने के बाद दिव्यांग सिर्फ सर्टिफिकेट पर साइन के इंतजार में बैठे हुए हैं। डॉ. सक्सेना का कहना था कि सर्टिफिकेट पर साइन करने का अधिकार केवल क्लास वन डॉक्टर को है। शाम छह बजे सिविल सर्जन का फोन आने के बाद सर्टिफिकेट पर हस्ताक्षर हुए।
अब सुनें दिव्यांगों की बात
सुबह से भूखे प्यासे बैठे हैं
मैं विकलांग सर्टिफिकेट बनवाने आया हूं। सुबह से सर्टिफिकेट मिलने का इंतजार कर रहे हैं, लेकिन शाम को गई है। अभी तक भूखे-प्यासे बैठने के कारण मेरी तबियत भी खराब हो रही है। उदय, दिव्यांग
सुबह से कर रहा हूं इंतजार
मैं सुबह नौ बजे अपनी प|ी के साथ यहां आया था। अगर अधिकारी चाहते, तो दोपहर दो बजे तक सर्टिफिकेट बन जाते। अब शाम के 6 बज गए हैं। हम पूछताछ कर रहे हैं, तो अफसर नाराज हो रहे हैं। हम सर्टिफिकेट का सुबह से इंतजार कर रहे हैं। जितेंद्र चंदौलिया, दृष्टिबाधित
मुझे अधिकार नहीं है
क्लास टू डॉक्टर होने के कारण मुझे सर्टिफिकेट पर साइन करने का अधिकार नहीं है। शाम को जब सिविल सर्जन ने मुझे अधिकृत कर दिया, तो मैंने सभी के सर्टिफिकेट बना दिए। इससे ज्यादा मुझे कुछ नहीं कहना है। डॉ. एमके सक्सेना, चेयरमेन, मेडिकल बोर्ड
अफसरों की गंभीर लापरवाही है
दिव्यांगों को सर्टिफिकेट के लिए घंटों इंतजार कराना गंभीर लापरवाही है। इस मामले में ग्वालियर के अफसरों से जवाब लेकर आगामी कार्रवाई की जाएगी। रूस्तम सिंह, स्वास्थ्य मंत्री, मप्र
मैं डॉ. सिंघल को खोज रहा था
सर्टिफिकेट बनने में देरी के पीछे मेरी गलती नहीं है। मैं तो डॉ. सक्सेना के मना करने पर डॉ. एके सिंघल को खाेजने उनके घर गया था। डॉ सक्सेना को तो सिविल सर्जन ने भेजा था और वह फोन नहीं उठा रहे थे। इसमें मैं क्या करूं। एसएम अवस्थी, प्रभारी, जिला विकलांग एवं पुनर्वास केंद्र
hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva